gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5060, del 29-07-2005 (2005/8349)

Informació pública del tràmit d'audiència de l'expedient administratiu per a determinar el nombre d'oficines de farmàcia necessàries per a oferir una adequada atenció farmacèutica a la Comunitat Valenciana.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5060

Data del DOGV
:   29-07-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8349


Organisme emissor
:   Conselleria de Sanitat

Tipus de document
:   Anunci

Informació pública del tràmit d'audiència de l'expedient administratiu per a determinar el nombre d'oficines de farmàcia necessàries per a oferir una adequada atenció farmacèutica a la Comunitat Valenciana. [2005/M8349]
  
Mitjançant una Resolució de 29 de març de 2005, de la Direcció General de Farmàcia i Productes Sanitaris, es va iniciar d'ofici l'expedient administratiu a fi de determinar el nombre d'oficines de farmàcia necessàries per a oferir una adequada atenció farmacèutica a la població, en compliment del que disposa l'article 4 del Decret 149/2001, de 5 d'octubre, del Govern Valencià, pel qual s'establix el procediment per a l'autorització de noves oficines de farmàcia.
  
Instruït el procediment i immediatament abans de redactar la proposta de resolució, s'inicia un tràmit d'audiència per un període de 10 dies, comptats a partir de l'endemà de la publicació de la present notificació, en esta Direcció General de Farmàcia i Productes Sanitaris, Secció d'Ordenació Farmacèutica, sítia al carrer del Misser Mascó, número 31, 46733 València, de dilluns a divendres, a fi que, segons el que preveu l'article 5 de l'esmentat Decret 149/2001, de 5 d'octubre, puga instruir-se de les actuacions i formular per escrit les al·legacions que estime pertinents.
Diari Oficial de la Generalitat Valenciana


Sumari del DOGV 5007, del 17-05-2005 (2005/4833)

Informació pública del projecte de reparcel·lació voluntària de la unitat d'execució definida a la partida Costes, del sector àrea de repartiment A, de les normes subsidiàries.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5007

Data del DOGV
:   17-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4833


Organisme emissor
:   Ajuntament de Vistabella del Maestrat

Tipus de document
:   Anunci

Informació pública del projecte de reparcel·lació voluntària de la unitat d'execució definida a la partida Costes, del sector àrea de repartiment A, de les normes subsidiàries. [2005/Q4833]
  
Mitjançant l'Acord del Ple, adoptat a la sessió ordinària de data 9 d'abril de 2005, s'ha acordat sotmetre a informació pública el projecte de reparcel·lació voluntària de la unitat d'execució definida a la partida Costes del sector àrea de repartiment A, de les normes subsidiàries de l'Ajuntament de Vistabella del Maestrazgo promoguda per l'agrupació d'interés urbanístic unitats d'execució de Vistabella del Maestrazgo, durant 20 dies hàbils, comptadors des del sendemà de la publicació del present edicte en el Diari Oficial de la Generalitat Valenciana. Durant este termini, les persones interessades podran consultar l'expedient i formular al·legacions.
  
Tot això de conformitat amb el que disposen els articles 69, 46 i concordants de la Llei Reguladora de l'Activitat Urbanística de la Generalitat Valenciana.
Diari Oficial de la Generalitat Valenciana


Sumari del DOGV 4956, del 01-03-2005 (2005/2142)

Concurs número OB 11/2004. Obres de reparació de coberta del pavelló poliesportiu municipal.
--------------------------------------------------------------------------------------------

### Dades del document

Número de DOGV
:   4956

Data del DOGV
:   01-03-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/2142


Data del document
:   23-02-2005

Organisme emissor
:   Ajuntament de Calp

Tipus de document
:   Concurs

Descriptors 

:   * Calp
    * contracte d'obres
    * licitació

Concurs número OB 11/2004. Obres de reparació de coberta del pavelló poliesportiu municipal. [2005/F2142]
  
Objecte: realització de les obres de reparació de coberta del pavelló poliesportiu municipal.
  
Tramitació, procediment i forma d'adjudicació: aprovat l'expedient de contractació urgent per la Junta de Govern Local de 23 de febrer de 2005, es fixa com a forma d'adjudicació la de concurs en procediment obert.
  
Pressupost base de licitació: 120.000,00 euros.
  
Garantia provisional: 2.400,00 euros.
  
Obtenció de documents i informació: poden descarregar-se de www.aytocalpe.org/contratacion.
  
Requisits específics del contractista: no se n'establixen.
  
Presentació d'ofertes: Secretaria Municipal, fins a l'1 d'abril de 2005.
  
Obertura d'ofertes: a la Casa Consistorial, a les 12.00 hores del dia 8 d'abril de 2005.
  
Despeses de l'anunci: a càrrec de l'adjudicatari.
Diari Oficial de la Generalitat Valenciana


Sumari del DOGV 5158, del 20-12-2005 (2005/13205)

Notificació de la sol·licitud de devolució d'avals de joc a J. Antonio Penadés Sanchis, i altres.
-------------------------------------------------------------------------------------------------

### Dades del document

Número de DOGV
:   5158

Data del DOGV
:   20-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13076


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la sol·licitud de devolució d'avals de joc a J. Antonio Penadés Sanchis, i altres. [2005/X13103]
  
Als efectes prevists en el Reglament del Joc del Bingo, Reglament de Màquines Recreatives i d'Atzar, Reglament de Salons Recreatius i Salons de Joc i Reglament de Casinos, aprovats, respectivament, pels Decrets 25/2003, 155/1998, 77/1993 i 215/1994, del Govern Valencià.
  
S'han sol·licitat les devolucions dels avals detallats en l'annex, les quals es fan públiques perquè, en el termini de dos mesos,els ens i els organismes a què es fa referència en les normes esmentades, puguen exercir les facultats que s'hi preveuen.
  
València, 8 de novembre de 2005.-La secretària de la Comissió Tècnica del Joc: Amparo Gálvez Badenas.
  
ANNEX
  
EMPRESA TITULAR QUANTIA AVAL CARTA PAGAMENT
  
 Núm.
  
J. ANTONIO PENADÉS SANCHIS 30.050,61 2726X208272JNXS
  
FRANCISCO MIRALLES BALDO 15.025,30 8418U380392QCOA
  
FRANCISCO MIRALLES BALDO 30.050,61 03/92/41
  
Mª ANGELES LOPEZ FUENTES 6.000,- 100379P938
  
Mª ANGELES LOPEZ FUENTES 10,12 079801E847
  
CELIA CERVERA SEGURA 6.010,12 4695V1040
  
CECUMATIC, SL. 15.025,30 4602V0239
  
JUAN CEBRIAN MARTINEZ 6.010,12 4694V0619
Diari Oficial de la Generalitat Valenciana


Sumari del DOGV 5037, del 28-06-2005 (2005/7221)

RESOLUCIÓ de 14 de juny de 2005, per la qual es corregixen errades de la Resolució de 16 de maig de 2005, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de Farmacèutics d'Àrea de Salut dependents de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5037

Data del DOGV
:   28-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/7221


Data del document
:   14-06-2005

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * administració regional
    * concurs administratiu
    * farmacèutic

RESOLUCIÓ de 14 de juny de 2005, per la qual es corregixen errades de la Resolució de 16 de maig de 2005, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de Farmacèutics d'Àrea de Salut dependents de la Conselleria de Sanitat. [2005/X7221]
  
S'ha advertit una errada en l'annex IV de la Resolució de 16 de maig de 2005, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de farmacèutics d'Àrea de Salut dependents de la Conselleria de Sanitat (DOGV núm. 5.016, de 30.05.2005), pel qual fa a l'adscripció a una àrea d'una de les places convocades. Se'n fa ara la correcció:
  
On diu:
  
?0522 Unitat de Gestió Àrea 15 i 16 Benidorm 1?;
  
Hi ha de dir:
  
?0522 Unitat de Gestió Àrea 16 1?.
  
Atés que no hi ha cap nova incorporació ni eliminació de centres oferits, esta correcció d'errades no comporta l'obertura d'un altre termini de presentació de sol·licituds.
  
València, 14 de juny de 2005.- El director general de Recursos Humans: José Cano Pascual.
Diari Oficial de la Generalitat Valenciana


Sumari del DOGV 4965, del 14-03-2005 (2005/2421)

ORDE d'1 de març de 2005 de la Conselleria de Justícia i Administracions Públiques, per la qual s'aprova la classificació del lloc de secretaria de l'entitat Metropolitana de Serveis Hidràulics per a la seua provisió pel sistema de lliure designació.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/2421


Data del document
:   01-03-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * València
    * qualificació del personal
    * administració local
    * professió administrativa

ORDE d'1 de març de 2005 de la Conselleria de Justícia i Administracions Públiques, per la qual s'aprova la classificació del lloc de secretaria de l'entitat Metropolitana de Serveis Hidràulics per a la seua provisió pel sistema de lliure designació. [2005/X2421]
  
L'Assemblea de l'Entitat Metropolitana de Serveis Hidràulics va aprovar, en sessió celebrada el dia 28 de desembre de 2004, l'Acord pel qual s'aprova la relació de llocs de treball de l'Entitat Metropolitana, publicat en el BOP núm. 35, d'11 de febrer de 2005.
  
En l'esmentada sessió s'acorda la forma de provisió del lloc de secretaria, perquè siga cobert pel sistema de lliure designació, entre funcionaris d'administració local de la subescala de secretaria, categoria superior.
  
El lloc es troba actualment vacant i té assignat en la relació de llocs de treball el nivell 30 de complement de destinació, per la qual cosa,
  
ORDENE
  
Classificar el lloc de secretaria de l'Entitat Metropolitana de Serveis Hidràulics per a la seua provisió pel sistema de lliure designació, entre funcionaris d'administració local amb habilitació de caràcter nacional, pertanyents a la subescala de secretaria, categoria superior.
  
Contra aquesta orde, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 1 de març de 2005
  
El conseller de Justícia i Administracions Públiques,
  
MIGUEL PERALTA VIÑES
Diari Oficial de la Generalitat Valenciana


Sumari del DOGV 5127, del 03-11-2005 (2005/11812)

Notificació a María Yolanda Maraver Muñoz de la sentència dictada en el divorci contenciós número 1.218/2004.
-------------------------------------------------------------------------------------------------------------

### Dades del document

Número de DOGV
:   5127

Data del DOGV
:   03-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11858


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació a María Yolanda Maraver Muñoz de la sentència dictada en el divorci contenciós número 1.218/2004. [2005/Q11402]
  
Procediment: assumpte civil 1.218/2004
  
Montserrat Isabel Cabrera, secretària del Jutjat de Primera Instància número 7 de Castelló de la Plana.
  
Al juí a què es fa referència s'ha dictat la sentència número 1.123/2005, que té la decisió que, literalment, diu així:
  
«Decisió
  
Que amb l'estimació de la demanda formulada per la procuradora la senyora Rubio Antonio, en nom i representació de Juan José Morales Mollar, contra María Yolanda Maraver Muñoz, declare dissolt a causa de divorci el matrimoni dels expressats litigants, amb tots els efectes legals, i es mantenen les mesures aprovades en el plet de separació previ. Tot això sense fer exprés pronunciament condemnatori en costes.
  
Notifiqueu la esta resolució a les parts, i feu-los saber que contra esta resolució s'hi pot interposar un recurs d'apel·lació en el termini de cinc dies.
  
Per a la notificació de la demandada, en parador ignorat, publiqueu edictes al tauler d'anuncis del jutjat i en el Diari Oficial de la Generalitat Valenciana.
  
Una vegada ferma, inscriviu-la al marge de la inscripció del matrimoni al Registre Civil d'Almenara (Castelló).
  
Esta és la meua sentència, que pronuncie, mane i firme. El jutge.
  
Publicació: la sentència anterior la va llegir i publicar el jutge que l'ha dictada, estant constituït en audiència pública, el mateix dia del pronunciament, davant el secretari judicial. En done fe».
  
Atés el desconeixement de l'actual domicili o residència de la part demandada, mitjançant la resolució de data 6 d'octubre de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència a la demandada, María Yolanda Maraver Muñoz.
Diari Oficial de la Generalitat Valenciana


Sumari del DOGV 5053, del 20-07-2005 (2005/8487)

Informació pública de la pròrroga de la informació pública del programa d'actuació integrada sector La Baronia Golf Resort.
---------------------------------------------------------------------------------------------------------------------------

### Dades del document

Número de DOGV
:   5053

Data del DOGV
:   20-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8487


Organisme emissor
:   la Baronia Golf València Resort, SL

Tipus de document
:   Anunci

Informació pública de la pròrroga de la informació pública del programa d'actuació integrada sector La Baronia Golf Resort. [2005/M8487]
  
L'empresa La Baronía Golf Valencia Resort, SL va publicar en el Diari Oficial de la Generalitat Valenciana del dia 28 de juny de 2005, edicte mitjançant el qual va sotmetre a informació al públic el pla parcial de millora, document d'homologació, estudi d'impacte ambiental i documents annexos, així com alternativa tècnica, comprensiva d'avantprojecte d'urbanització per al desenvolupament urbanístic del sector residencial La Baronia Golf Resort, sent prèviament protocol·litzats davant del notari de Sagunt, Esteban Moliner Pérez i depositant còpia en els ajuntaments afectats d'Algimia de Alfara, Torres Torres i Estivella, remetent els avisos cadastrals i publicant-se anunci en el periòdic Las Provincias de 24 de juny.
  
Per mitjà del present anunci, i als efectes d'atorgar majors garanties procedimentals als interessats, es prorroga el període d'informació al públic per uns altres 20 dies hàbils, a comptar des de l'endemà de la publicació del present edicte en el Diari Oficial de la Generalitat Valenciana, a fi que qualsevol persona puga comparéixer en la notaria ressenyada, sítia a l'avinguda dels Sants de la Pedra, número 8, baixos, de Sagunt, per a consultar i obtindre còpia de l'acta de protocol·lització i els documents que la integren, així com consultar les actuacions en les cases consistorials dels ajuntaments indicats i presentar, en tal termini, al·legacions i alternatives tècniques que pretenguen competir amb l'exposada al pública. Les proposicions juridicoeconòmiques es presentaran davant de l'Ajuntament, en sobre tancat, durant els cinc dies següents al venciment del termini anterior. Els terminis assenyalats quedaran prorrogats per 20 dies addicionals si durant els primers 10 dies hàbils des de la publicació del present anunci alguna persona es comprometera a presentar una alternativa tècnica substancialment diferent de la inicial i presentara caució d'això.
  
L'acte d'obertura de pliques se celebrarà una vegada acreditat davant de l'Ajuntament el que disposa l'article 48.2 de la Llei Reguladora de l'Activitat Urbanística. Totes les actuacions podran ser objecte de consulta i al·legació durant els 10 dies següents a l'obertura de pliques.
Diari Oficial de la Generalitat Valenciana


Sumari del DOGV 5011, del 23-05-2005 (2005/5414)

Correcció d'errades de la publicació en el DOGV relativa a les bases de la convocatòria d'agent de la policia local.
--------------------------------------------------------------------------------------------------------------------

### Dades del document

Número de DOGV
:   5011

Data del DOGV
:   23-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/5414


Data del document
:   09-05-2005

Organisme emissor
:   Ajuntament de Banyeres de Mariola

Tipus de document
:   Correcció d'errades

Correcció d'errades

 Descriptors 

:   * Banyeres de Mariola
    * concurs administratiu
    * administració local
    * policia

Correcció d'errades de la publicació en el DOGV relativa a les bases de la convocatòria d'agent de la policia local. [2005/A5414]
  
S'ha advertit una errada en la publicació d'un edicte en el Diari Oficial de la Generalitat Valenciana número 4.947, de data 16 de febrer de 2005, que pertoca esmenar en els termes següents:
  
On diu:
  
«Tema 35. El Reglament General de Conductors. Normes Generals. Classes dels permisos de conduir i els seus requisits. Validesa. Equivalències.»
  
Ha de dir:
  
«Tema 35. Reglament General de Vehicles. Normes generals. Categories. Les seues condicions tècniques. La Inspecció Tècnica de Vehicles. Assegurança obligatòria de responsabilitat civil. Infraccions i diligències policials.»
  
Cosa que es publica perquè se'n prenga coneixement.
Diari Oficial de la Generalitat Valenciana


Sumari del DOGV 4926, del 18-01-2005 (2005/306)

Notificació a Baños Barco, SL. Expedient número 445/8901 MTD.
-------------------------------------------------------------

### Dades del document

Número de DOGV
:   4926

Data del DOGV
:   18-01-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/306


Organisme emissor
:   Conselleria de Territori i Habitatge

Tipus de document
:   Anunci

Notificació a Baños Barco, SL. Expedient número 445/0075 UUS. [2005/Q306]
  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.
  
Expedient número: 445/4619 UAV.
  
Interessat: Baños Barco, SL.
  
Últim domicili conegut: polígon Walaig, s/n, de Monforte del Cid (Alacant).
  
Assumpte: acord d'iniciació que dicta la secretària autonòmica de Territori i Medi Ambient, el 5 de novembre de 2004.
  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer de Francesc Cubells, 7, 46363 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.
  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.
Diari Oficial de la Generalitat Valenciana


Sumari del DOGV 5143, del 25-11-2005 (2005/12338)

Informació pública de la baixa d'un procurador i l'obertura del termini de reclamacions previ a la devolució de la fiança.
--------------------------------------------------------------------------------------------------------------------------

### Dades del document

Número de DOGV
:   5143

Data del DOGV
:   25-11-2005

Secció del DOGV
:   IV. ADMINISTRACIÓ DE JUSTÍCIA - D) DEVOLUCIÓ D'AVALS O FIANCES A PROCURADORS

Número del document
:   2005/12791


Organisme emissor
:   Tribunal Superior de Justícia (TSJ)

Tipus de document
:   Anunci

Informació pública de la baixa d'un procurador i l'obertura del termini de reclamacions previ a la devolució de la fiança. [2005/Q12377]
  
Atés que així s'ha acordat pel president d'este Tribunal Superior de Justícia en l'expedient governatiu número 312/1996, que fa referència a la procuradora Silvia Sanchis Figueras, es fa saber:
  
Que en compliment del que disposa l'article 25 i següents de l'Estatut General dels Procuradors dels Tribunals, causa baixa en l'exercici professional com a procuradora dels tribunals, al partit judicial de València, s'anuncia la baixa d'esta procuradora i, per tal de procedir a la devolució de la fiança constituïda en el seu dia, s'obri un termini de sis mesos des de la publicació d'este anunci, a l'efecte de reclamacions.